རྒྱ་ནག་རྒྱལ་སྲིད་སྤྱི་ཁྱབ་ཁང་གསར་འགྱུར་གཞུང་སྒྲུབ་ཁང་ཟེར་བས་ཕྱི་ལོ༡༩༩༡ལོར་རྒྱ་ནག་གི་མི་ཐོབ་དེབ་རྒྱབ་ཤོག་དཀར་པོ་ཅན་ཟེར་བ་ཐོག་མར་འགྲེམས་སྤེལ་བྱས་ཤིང་།དེབ་རྒྱབ་ཤོག་དཀར་པོ་ཅན་དེའི་ནང་།རྒྱ་ནག་དེང་གཞུང་གིས་རྒྱ་ནག་དམར་པོ་གུང་ཁྲན་ཏང་ཚོགས་པ་བཙུགས་པའི་ཉིན་མོ་དེ་ནས་བཟུང་།དམངས་གཙོ་དང་མི་ཐོབ་ཀྱི་དར་ཆ་དགུང་དུ་འཕྱར་ཡོད།ཅེས་བསྒྲགས་འདུགརྒྱ་ནག་ཀྲུང་གོ་གཞུང་གི་བསམ་ཕྱོགས་ལྟར་ན།རྒྱལ་ཁབ་ལ་རང་གི་རྒྱལ་ཁབ་ཀྱི་གནས་བབ་དང་།ལོ་རྒྱུས།རིག་གཞུང་ལ་གཞིག་ནས་རང་གི་ཚད་གཞི་ལྟར་མི་ཐོབ་འཛུགས་རྒྱུའི་ཐོབ་ཐང་ཡོད་པ་དང་།རྒྱ་ནག་གི་མི་ཐོབ་དེབ་རྒྱབ་ཤོག་དཀར་པོ་ཅན་ཟེར་བས་ཐོག་མཐའ་བར་གསུམ་དུ་འཚོ་གནས་དང་འཕེལ་རྒྱས་ཀྱི་ཐོབ་ཐང་ནན་གྱིས་བརྗོད་གྱིན་ཡོད་ལ།མི་ཐོབ་ནི་མི་སྒེར་གྱི་ཐོབ་ཐང་ཡིན་པ་མ་སྲིད།ཐུན་མོང་གི་ཐོབ་ཐང་ཡང་ཡིན་ཞེས་ནན་བརྗོད་བྱས་ཡོད།